ΓΡΑΠΤΗ ΕΡΩΤΗΣΗ E-2016/99

υποβολή: Jan Andersson (PSE) προς την Επιτροπή

(9 Νοεμβρίου 1999)

Θέμα: Προσπάθειες της Επιτροπής να επιδιορθώσει ελλείψεις στην έκδοση πιστοποιητικών εξαγωγής κρέατος.

Κατά τη διάρκεια του τρέχοντος έτους και έως σήμερα έχουν αποκαλυφθεί στη Σουηδία 25 φορτία μολυσμένου με σαλμονέλα κρέατος που είχε εισαχθεί από άλλα κράτη μέλη της Ε.Ε. Σε όλες περίπου τις περιπτώσεις αυτές τα φορτία συνοδεύονταν από πιστοποιητικά των κρατών προέλευσης από τα οποία προέκυπτε τυπικώς οτι το κρέας ήταν κατάλληλο για κατανάλωση. Και όμως διαπιστώθηκε σαλμονέλα. Οι ισχύοντες σήμερα κανόνες επιτρέπουν μόνο δειγματοληπτικούς ελέγχους. Είναι σαφές οτιπάρχει κίνδυνος να φτάσει το μολυσμένο κρέας έως τον καταναλωτή. Σήμερα η σαλμονέλα αποτελεί μεγάλο πρόβλημα δημόσιαςγείας, το οποίο, σε αρκετά κράτη μέλη, έχει προκαλέσει τον θάνατο σχετικά μεγάλου αριθμού ατόμων. Υπό το φως αυτό είναι ιδιαίτερα σοβαρό το γεγονός οτι πιστοποιητικά που εκδίδονται από κράτη μέλη δεν μπορούν να αποτελέσουν εγγύηση οτι το εισαγόμενο κρέας δεν περιέχει σαλμονέλα.

Ποιές προσπάθειες προτίθεται η Επιτροπή να καταβάλει για να επιδιορθώσει τις ελλείψεις που παρουσιάζει προφανώς η χορήγηση πιστοποιητικών εξαγωγής κρέατος στα κράτη μέλη;

Απάντηση του κ. Byrne εκ μέρους της Επιτροπής

(2 Δεκεμβρίου 1999)

Πρέπει να γίνεται δειγματοληψία και δοκιμή για σαλμονέλα σε φορτία νωπού βοδινού, μοσχαρίσιου και χοιρινού κρέατος και σε φορτία πουλερικών που προορίζονται για σφαγή καθώς και νωπών κρεάτων πουλερικών με προορισμό τη Φινλανδία και τη Σουηδία, σύμφωνα με τους κανόνες των αποφάσεων του Συμβουλίου 95/409/ΕΚ(1), 95/410/ΕΚ(2) και 95/411/ΕΚ(3) αντίστοιχα. Η δειγματοληψία πρέπει να διενεργείται στην εγκατάσταση προέλευσης των προϊόντων. Τα φορτία πρέπει να συνοδεύονται από πιστοποιητικό, σύμφωνα με τις οδηγίες του Συμβουλίου 64/433/ΕΟΚ(4), 90/539/ΕΟΚ(5) και 71/118/ΕΟΚ(6), για νωπό βοδινό, μοσχαρίσιο και χοιρινό κρέας, για πουλερικά που προορίζονται για σφαγή και για νωπό κρέας πουλερικών αντίστοιχα.

Η Επιτροπή είναι ενήμερη για κάποιες παρατυπίες που σημειώθηκαν κατά το παρελθόν, όσον αφορά την αντικανονική πιστοποίηση, όπως επίσης και για το ότι οι σουηδικές αρχές έχουν εισαγάγει ένα ειδικό «σχέδιο εγγύησης». Βέβαια, η Επιτροπή δεν έχει ακόμη ενημερωθεί όσον αφορά τα αποτελέσματα του σχεδίου αυτού για το τρέχον έτος.

Η οδηγία του Συμβουλίου 89/662/ΕΟΚ της 11ης Δεκεμβρίου 1989(7) καθορίζει το πλαίσιο διεξαγωγής των κτηνιατρικών ελέγχων για την εσωτερική αγορά, οι οποίοι πρέπει να γίνονται στον τόπο προέλευσης και όχι στον τόπο προορισμού. Το άρθρο 3 της εν λόγω οδηγίαςποχρεώνει τα κράτη μέλη να εξασφαλίζουν τη διάθεση στην αγορά μόνο αυτών των προϊόντων που έχουν ληφθεί, ελεγχθεί και επισημανθεί με σφραγίδα και ετικέτα, σύμφωνα με τους κοινοτικούς κανόνες που ισχύουν για το εν λόγω προϊόν.

Έχουν ληφθεί ή πρόκειται να ληφθούν πολλά μέτρα για την εξασφάλιση της συμμόρφωσης με τις κοινοτικές διατάξεις που αφορούν τους κτηνιατρικούς ελέγχους και την πιστοποίηση βάσει αυτών. Η οδηγία 89/662/ΕΟΚ, στο άρθρο 16.3, ορίζει ότι τα κράτη μέλη πρέπει ναποβάλουν στην Επιτροπή, κατά εναρμονισμένο

τρόπο, βασικές πληροφορίες για κτηνιατρικούς ελέγχους που διεξάγονται στα πλαίσια της εν λόγω οδηγίας. Το άρθρο αυτό εφαρμόστηκε αρχικά με την απόφαση της Επιτροπής 98/470/ΕΚ της 9ης Ιουλίου 1998 για την εφαρμογή της οδηγίας του Συμβουλίου 89/662/ΕΟΚ σχετικά με την ενημέρωση για κτηνιατρικούς ελέγχους(8), με την οποία θεσπίζονταν οι προδιαγραφές για τη συλλογή και τηνποβολή πληροφοριών και η οποία περιελάμβανε παράρτημα για τον τομέα του νωπού κρέατος.

Την περίοδο αυτή βρίσκεται σε προετοιμασία σχέδιο απόφασης για τα κρέατα πουλερικών, το οποίο θαποβληθεί στη μόνιμη κτηνιατρική επιτροπή. Η Επιτροπή σκοπεύει να εκδώσει και άλλα σχέδια αποφάσεων για να διευρυνθεί το φάσμα των τομέων για τους οποίους θα απαιτείται η συλλογή καιποβολή πληροφοριών προς την Επιτροπή.

Εκτός από τα προαναφερθέντα μέτρα, είναι σημαντικό να θεσπίσουν τα κράτη μέλη μέτρα σε διμερές επίπεδο, για περιπτώσεις πουπάρχειποψία ή απόδειξη για παρατυπίες στα πιστοποιητικά που εκδίδονται βάσει του άρθρου 8 της οδηγίας 89/662/ΕΟΚ.

(1) ΕΕ L 243 της 11.10.1995.

(2) ΕΕ L 243 της 11.10.1995.

(3) ΕΕ L 243 της 11.10.1995.

(4) ΕΕ 121 της 29.7.1964.

(5) ΕΕ L 303 της 31.10.1990.

(6) ΕΕ L 55 της 8.3.1971.

(7) ΕΕ L 295 της 30.12.1989.

(8) ΕΕ L 208 της 24.7.1998.